
Loa andmine liisingulepingu sõlmimiseks 
1.  Asjaolud ja menetlemise käik

Narva Spordikooli Energia 2009. aasta eelarves on ettenähtud rahavahendid summas 200 000,00 krooni väikebussi soetamiseks. Väikebussi soetatakse kooli jalgrattaspordi huviala jaoks – treeningute läbiviimiseks ja võistlustest osavõtuks. Lähtuvalt finantseerimise tingimustest väikebussi soetamine on võimalik kapitalirendi lepingu sõlmimise teel. Spordikool maksab käesoleva aasta eelarvest liisingu omafinantseeringu summat ja jooksva aasta makseid. Väikebussi soetamise kuulutus oli avaldatud linna ametlikul veebilehel ja spordikoolis oli moodustatud komisjon pakkumuste hindamiseks. Spordikoolis moodustatud komisjon vaatas esitatud väikebusside liisingulepingute 8 pakkumust läbi ning jõudis arvamusele, et parima pakkumuse tegi AS SEB Liising, kelle pakkumus oli madalaima hinnaga – väikebussi Renault Trafic 2,0 dCi soetamishind on 371 272 krooni. Liisingulepingu perioodiks on 5 aastat ja kuumakse on 3 608,50 krooni. 
Väikebussi liisingulepingu alusel tehtavad maksed toimuvad ka väljaspool 2009. eelarveaastat, ja seetõttu järgmiste eelarveaastate liisingumaksed tähendavad tulevaste majandusperioodide varaliste kohustuste võtmist ning selleks on vajalik volikogu otsus.
2.  Õiguslikud alused

Vastavalt Kohaliku omavalitsuse korralduse seaduse § 22 lõike 1 punktile 8 volikogu ainupädevusse kuulub varaliste kohustuste võtmise küsimuste otsustamine. 
3.  Otsus
3.1 Lubada Narva Spordikoolil Energia sõlmida väikebussi liisinguleping.

3.2 Narva Linnavalitsusel näha ette järgmiste aastate eelarvete eelnõude koostamisel ettenähtud liisingu maksed.

4.  Rakendussätted

4.1  Otsus jõustub seadusega sätestatud korras.

4.2  Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest. 

Narva Linnavolikogu otsuse „Loa andmine liisingulepingu sõlmimiseks“ eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhataja asetäitjat Ljubov Fominad antud küsimust ette kandma Narva Linnavolikogu istungil.

